歲寒堂三題 歲寒堂
作者：范仲淹
朝代：宋

paragraphs: 我先本唐相，奕世天衢行。
子孫四方志，有家在江城。
雙松儼可愛，高堂因以名。
雅知堂上居，宛得山中情。
目有千年色，耳有千年聲。
六月無炎光，長如玉壺清。
于以聚詩書，教子脩誠明。
于以列鐘鼓，邀賓樂昇平。
綠煙亦何知，終日在簷楹。
太陽無偏照，自然虚白生。
不向揺落地，何憂歲峥嶸。
勗哉肯構人，處之千萬榮。